open-index/open-wikipedia-markdown huggingface dataset:
Valtatie 10

**Valtatie 10** on Turusta Forssan kautta Hämeenlinnan Tuulokseen johtava valtatie. Tie on osa Turun ja Lahden välistä itä–länsi-suuntaista, Varsinais-Suomea ja Hämettä halkovaa reittiä. Tien pituus on 167 kilometriä.

Tie on kaksikaistainen lukuun ottamatta lyhyitä nelikaistaisia osuuksia Turussa ja Hämeenlinnassa.

Tie kulkee seuraavien kuntien kautta: Turku – Kaarina – Lieto – Marttila – Koski Tl  – Somero – Ypäjä – Jokioinen – Forssa – Tammela – Hämeenlinna.

Historiallisesti valtatie 10 noudattaa läheisesti keskiaikaisen Hämeen Härkätien linjausta. Sitä voidaan pitää valtatie 1:n (Suuri rantatie) ohella Suomen vanhimpana maantienä.

Tien Hämeenlinnan ja Tuuloksen välinen osuus kuuluu yleiseurooppalaiseen TERN-tieverkkoon.

## Historia

Turun ja Hämeenlinnan välillä on kulkenut Hämeen Härkätieksi kutsuttu tie jo keskiajalla. Vuoden 1938 numerointijärjestelmässä tie ja sen jatke Tuulokseen saivat  numerokseen 10. Härkätie on vieläkin suurimmalta osaltaan ajoneuvoliikenteen käytössä. Turusta Koskelle Tl tie kulki varsin lähellä nykyistä tielinjausta, mutta sieltä reitti jatkui Somerolle ja edelleen Tammelan Portaan kautta Renkoon ja edelleen Hämeenlinnaan.

Turusta Hämeenlinnaan rakennettiin uusi valtatie pääosin 1950-luvulla, joskin osuudet Rengosta Hämeenlinnaan ja Hämeenlinnasta Tuulokseen valmistuivat osin vasta 1960-luvulla. Tienumero 10 siirrettiin tälle uudelle tielle, ja vanha Hämeen Härkätie jäi sivutieksi, jonka eri osilla on nykyisin kymmenkunta eri tienumeroa. Lietsan lounaispuolella Rengossa ja Vanhalinnan kohdalla Liedossa tie on merkitty museotieksi.

1970-luvulla valmistui Hämeenlinnan eteläinen ohitustie, jota pitkin tie linjattiin Vanajaveden ja Katumajärven välistä Vanajan kirkon ohitse.

Vuosina 2008–2010 valtatietä 10 parannettiin Ypäjän ja Tammelan välillä mm. parantamalla liittymiä ja rakentamalla tievalaistusta.

## Tiehankkeet
Valtateitä 10 ja 12 on suunniteltu parannettavaksi vuoteen 2030 mennessä yhteysvälillä Hämeenlinna–Tuulos–Lahti rakentamalla eritasoliittymä, ohituskaistoja ja nelikaistaista tietä. Koko hankkeen kustannusarvio joulukuun 2004 kustannustasossa on noin 140 miljoonaa euroa.

Kaikki tasoliittymät muutettaisiin eritasoliittymiksi, ja valtatie rakennettaisiin nelikaistaiseksi Hämeenlinnan kaupungin alueella.

## Lähteet

*
*
*
*Google Earth -tietokoneohjelma. 2007. Google.
*
*
*

### Viitteet

## Aiheesta muualla
Huk

Kirjainyhdistelmä **Huk** voi viitata ainakin seuraaviin asioihin:

* HuK, humanististen tieteiden kandidaatti, yliopistollinen tutkinto
* Huk, Hengen uudistus kirkossamme, evankelis-luterilainen herätysliike
* Huk, *Hukbalahap*, Filippiineillä 1942–1952 toiminut kommunistinen kapinaliike.
Lagodekhin piirikunta

**Lagodekhin piirikunta** () on piirikunta Kakhetin hallintoalueella Georgian itäosassa Azerbaidžanin rajalla. Piirikunnassa on noin 41&nbsp;678 asukasta (vuonna 2014) ja sen pinta-ala on 890 neliökilometriä. Sen keskus on Lagodekhin kaupunki.

Piirikunta rajautuu pohjoisessa Venäjän Dagestanin alueeseen, idässä Azerbaidžaniin, etelässä Sighnaghin ja Dedoplistsqaron piirikuntiin ja lännessä Qvarelin piirikuntaan. Piirikunnassa on Lagodekhin kaupungin lisäksi 63 kylää. Kaukasuksen etelärinteillä sijaitsee Lagodekhin luonnonpuisto, joka on Georgian vanhin ja perustettu jo vuonna 1912.
 
## Lähteet

## Aiheesta muualla

*Lagodekhin luonnonpuisto
Activision

**Activision Publishing, Inc** on yhdysvaltalainen videopelien julkaisija, joka on perustettu 1. lokakuuta 1979 nimellä **Activision, Inc.**. Yrityksen perustivat neljä Atarilta lähtenyttä ohjelmoijaa, David Crane, Alan Miller, Robert Whitehead ja Larry Kaplan, joihin liittyi musiikkiteollisuudesta lähtenyt Jim Levy.

Vuonna 1989 yhtiö muutti nimeksi **Mediagenic** ja laajensi toimintaansa muihin tietokoneohjelmiin. Mediagenic velkaantui nopeasti, ja vuonna 1991 Bobby Kotick ja pieni sijoittajaryhmä ostivat yrityksen. Vuonna 1992 yritys uudelleenjärjestettiin täysin. Se muutti nimensä takaisin Activisioniksi ja pääkonttorinsa Los Angelesiin.

Activision yhdistyi vuonna 2008 Vivendin omistaman Vivendi Gamesin kanssa Activision Blizzard -nimiseksi yhtiöksi, mutta jatkaa pelien julkaisemista nimellä Activision Publishing Inc. Activision Blizzardin tytäryhtiönä.

## Historia
Ennen Activisionia ei ollut monia itsenäisiä pelitaloja, jotka keskittyivät ainoastaan videopelien kehittämiseen. Useat yhtiöt olivat aloittaneet valmistamalla laitteita tai muita ohjelmistoja. Pelikonsolien kehittäjät tekivät itse pelinsä, ja esimerkiksi Atari oli ainoa pelikehittäjä Atari 2600:lle. Tämän vuoksi pelien tekijät eivät saaneet menestyneistäkään peleistä tekijärojalteja eivätkä nimiään peleihin.

Toukokuussa 1979 Atarin ohjelmoijat David Crane, Larry Kaplan, Alan Miller ja Bob Whitehead tapasivat Atarin silloisen toimitusjohtajan Ray Kassarin vaatiakseen pelikehittäjien kohtelemista samoin kuin musiikoita eli rojaltien maksamista ja nimien mainitsemista pelien kansissa. Kassar kieltäytyi, ja Crane, Miller ja Whitehead jättivät Atarin perustaakseen Activisionin entisen musiikkijohtajan Jim Levyn kanssa lokakuussa 1979, Kaplanin liittyessä myöhemmin mukaan. Yhtiön nimeksi päätettiin Activision, yhdistäen "active" ja "television" sanat.

Eric Hirshberg jätti toimitusjohtajan paikan maaliskuussa 2018.
## Merkittäviä julkaisuja

Yhtiön julkaisemia pelejä:
* *[[Boxing]]* (1980)
* *[[Pitfall]]* (1982)
* *[[Little Computer People]]* (1985)
* *[[Hunter (videopeli)|Hunter]]* (1991)
* *[[SiN]]* (1998)
* *[[Mat Hoffman’s Pro BMX]]* (2001)
* *[[Lost Kingdoms]]* (2002)
* *[[Lost Kingdoms 2]]* (2003)
* *[[Doom 3]]* (2004)
* *[[The Movies]]* (2005)
* *[[Gun (videopeli)|Gun]]* (2005)
* **' (2006)
* ''[[Blur (videopeli)|Blur]]''
* ''[[Singularity]]'' (2010)
* **' (2019)

Yhtiön julkaisemia pelisarjoja:
* *[[The Last Ninja (pelisarja)|The Last Ninja]]* (1987–1988)
* *[[Quake (pelisarja)|Quake]]* (1997–2007)
* *[[Tony Hawk’s (pelisarja)|Tony Hawk’s]]* (1999–)
* *[[Soldier of Fortune II: Double Helix|Soldier of Fortune]]* (2000–2007)
* *[[Hämähäkkimies#Videopelit|Spider-Man]]* (2002–2014)
* *[[Total War]]* (2002–2004)
* *[[Call of Duty]]* (2003–)
* *[[Wolfenstein (pelisarja)|Wolfenstein]]* (2003–2009)
* *[[Guitar Hero (pelisarja)|Guitar Hero]]* (2006–2015)
* *[[Crash Bandicoot (pelisarja)|Crash Bandicoot]]* (2008–)
* *[[James Bond#Videopelit|James Bond]]* (2008–2013)
* *[[Spyro (pelisarja)|Spyro]]* (2008–)
* *[[Prototype]]* (2009–2012)
* ** (2011–)
* *[[Destiny]]* (2014–2018)

## Lähteet

## Aiheesta muualla

* Profiili MobyGamesissa 
* Activisionin viralliset kotisivut
Homejuusto

**Homejuusto** on pehmeä juusto, jonka kypsyttämisessä on käytetty homesientä. Homejuustot jaetaan sinihomejuustoihin ja valkohomejuustoihin.  

## Sinihomejuusto

Sinihomejuustoja valmistettaessa maitoon tai juustoumaan lisätään *[[Penicillium]]*-suvun hometta. Se aiheuttaa sinihomejuustolle sen ominaiset siniset juonteet. Muotoutuneeseen juustoon tehdään ohuilla teräsneuloilla reikiä, jotta home saa ilmaa kasvaakseen juuston sisällä.

Sinihomejuustot ovat voimakkaan makuisia ja usein pehmeitä ja murenevia. Niiden maussa ja rakenteessa on kuitenkin paljon vaihtelua.

* Mietoja sinihomejuustoja ovat brie-tyyppiset juustot, kuten cambozola ja gorgonzola dolce. Niiden kermainen rakenne tasapainottaa suolaista ja kitkerää makua.

* Täyteläisiin sinihomejuustoihin kuuluu englantilainen stilton. Se on harmaakuorinen ja maultaan useimmiten täyteläinen. Muita täyteläisiä sinihomejuustoja ovat esimerkiksi Shropshire Blue, Castel Blue ja Fourme d’Ambert.

* Voimakkaita sinihomejuustoja ovat esimerkiksi lombardialainen gorgonzola, ranskalainen lampaanmaitojuusto roquefort sekä espanjalaiset cabrales ja valdeón.

Väriltään vain vähän sinisiä ovat cambozola ja sininen brie, kun taas cabralesissa on hyvin runsaasti homekasvustoa.

### Sinihomejuustoja

## Valkohomejuusto

Valkohomejuuston pinnassa on valkoinen tai ruskehtava homekerros. Se on saatu aikaan *Penicillium candidum* -homeella, joka suojaa juuston pintaa muilta homeilta.

Valkohomejuustoja ovat esimerkiksi brie ja camembert. Valkohomejuustot valmistetaan perinteisesti lehmänmaidosta, mutta myös vuohenmaitojuustoja tehdään.

Valkohomejuuston sisus on pehmeä. Kuori alkaa muuttua pehmeäksi ja tahmeaksi juuston vanhetessa, ja siihen kehittyy ammoniakin haju ja maku, joten valkohomejuustot nautitaan yleensä pian kypsymisen jälkeen.

### Valkohomejuustoja

## Lähteet
* 
* Raholan syötäviä sanoja 

### Viitteet

## Aiheesta muualla

* Fineli: Sinihomejuusto 
* Fineli: Valkohomejuusto, rasvainen 
* Fineli: Valkohomejuusto, vähärasvainen
Lantškhutin piirikunta

**Lantškhutin piirikunta** () on piirikunta Gurian hallintoalueella Georgian länsiosassa. Piirikunnassa on noin 31&nbsp;486 asukasta (vuonna 2014) ja sen pinta-ala on 533 neliökilometriä. Piirikunta rajoittuu lännessä Mustaanmereen ja sillä on 18 kilometrin pituinen rannikko. Osa Kolkhetin kansallispuistosta sijaitsee sen alueella. Piirikunnan keskus on Lantškhutin kaupunki.

## Lähteet

## Aiheesta muualla

* Lanchkhutin kotisivut
Martvilin piirikunta

**Martvilin piirikunta** () on piirikunta Samegrelo ja Zemo Svanetin hallintoalueella Georgian länsiosassa. Piirikunnassa asui vuiden 2014 väestönlaskennan mukaan 33&nbsp;463 asukasta ja sen pinta-ala on 880,6 neliökilometriä. Sen keskus on Martvilin kaupunki, jossa asui 4&nbsp;425 asukasta vuonna 2014. 

Keskiajalla Martvilin luostari oli merkittävä keskus. Martvilin-Tšqondidin katedraali rakennettiin 600-luvulla ja Abhasian kuningas Giorgi II teki siitä episkopaalisen keskuksen 900-luvulla. Kuningas Bagrat IV on haudattu luostariin. Useat keskiajan oppineet, heistä huomattavimpana Giorgi Tšqondideli, työskentelivät luostarissa.

Martvilin kaupunki oli neuvostoaikana (1936–1990) nimeltään *Gegetškori* () bolševikki Saša Gegetškorin mukaan.

## Lähteet

## Aiheesta muualla
Lentekhin piirikunta

**Lentekhin piirikunta** () on piirikunta Ratša-Letškhumi ja Kvemo Svanetin hallintoalueella Georgian pohjoisosassa. Piirikunnassa on noin 8&nbsp;900 asukasta (2007) ja sen pinta ala on 1&nbsp;344 neliökilometriä. Sen keskus on Lentekhin kaupunkityyppinen taajama.

Etnografisesti Lentekhi kuuluu historialliseen alemman (*kvemo*) Svanetian alueeseen. Piirikunta rajautuu pohjoisessa Mestian, lännessä Tškhorotsqun ja Martvilin, etelässä Tsagerin ja idässä Ambrolaurin ja Onin piirikuntiin sekä koillisessa Venäjään. Alue on vuoristoinen ja sijaitsee keskimäärin 600 metrin korkeudella merenpinnasta; Lentekhin kaupunkityyppinen taajama on Tskhenistsqali-joen varrella 700 metrin korkeudella ja piirikunnan korkein kylä 1&nbsp;800 metrin korkeudella. Piirikunnan alueella on lukuisia kirkkoja 800–1100-luvuilta.

## Lähteet
Arlingtonin sotilashautausmaa

**Arlingtonin sotilashautausmaa** () on Arlingtonissa Virginiassa sijaitseva yhdysvaltalainen sotilashautausmaa. Se perustettiin Yhdysvaltain sisällissodan aikana etelävaltioiden joukkojen kenraalin Robert E. Leen kotitilalle. Se sijaitsee Pentagonin vieressä Potomacjoen rannalla vastapäätä Washingtonin kaupunkia. Hautausmaan pinta-ala on 248 hehtaaria.

Hautausmaahan on haudattu kaikkien Yhdysvaltain käymien sotien sotilaita. Myös yli 3&nbsp;800 entistä orjaa on haudattu sinne.

Alueella sijaitseva vuonna 1932 valmistunut ja yleisölle avoin marmorinen Tuntemattoman sotilaan hauta (”Tomb of the Unknowns”) on suosittu turistikohde. Se koostuu seitsemästä osasta, joiden kokonaispaino on 72 tonnia. Hautaa on vartioitu vuorokauden ympäri vuodesta 1948 lähtien. Muita suosittuja vierailukohteita ovat muun muassa Iwo Jiman muistomerkki sekä presidentti John F. Kennedyn ja hänen puolisonsa hauta, jossa palaa ikuinen tuli. Hautausmaalla on lisäksi Challenger- ja Columbia-avaruussukkuloiden onnettomuuksien muistomerkki sekä Pentagonin terrori-iskun ja Lockerbien pommi-iskun uhrien muistomerkki. Suomalaiset Mannerheim-ristin ritarit Olavi Alakulppi ja Lauri Törni on myös haudattu Arlingtonin sotilashautausmaalle.

Arlingtonin sotilashautausmaalle on haudattu yli 300&nbsp;000 vainajaa. Se on Yhdysvaltojen 130 kansalliskalmistosta toiseksi suurin Long Islandilla sijaitsevan Calvertonin kansalliskalmiston jälkeen.

Tiedosto:Tomb of the Unknown Soldiers.jpg|Tuntemattoman sotilaan hauta
Tiedosto:Arlington National Cemetery 2012.jpg|Arlingtonin sotilashautausmaa joulukuussa 2012. Vasemmalla hollantilaisten lahjoittama carillon.
Tiedosto:JFK grave.jpg|Ikuinen tuli John F. Kennedyn haudalla.
Tiedosto:12-07-15-arlington-friedfhof-RalfR-045.jpg|Amfiteatteri Arlingtonin hautausmaalla.


## Lähteet

## Aiheesta muualla

* ArlingtonNationalCemetery.org
* ArlingtonNationalCemetery.net
Springfield M1903

**Springfield M1903** (*United States Rifle, Caliber .30, Model 1903*) on .30-06 Springfield–kaliiperinen pulttilukkoinen sotilaskivääri, joka otettiin Yhdysvaltain armeijan palveluskäyttöön 20. kesäkuuta 1903. M1903 käytettiin ensimmäisessä ja toisessa maailmansodassa, sekä tarkka-ampujakiväärinä vielä Korean ja Vietnamin sodissa.

Malli sai nimensä liittovaltion Springfieldin asetehtaalta *Springfield Armory*lta, jossa se kehitettiin saksalaisen Mauser M1898:n pohjalta 1900-luvun alussa. Malli korvasi vuonna 1892 käyttöönotetun norjalaisperäisen Krag-Jørgensenin.

M1903:n korvasi itselataava M1 Garand vuodesta 1936 eteenpäin.

## Kiväärin valmistustyypit
Kivääristä valmistettiin neljää pääversiota, joilla oli useita alatyyppejä. 
   
***M1903** (1903)— alkuperäinen malli kehitettiin .30-03 (tunnettu myös nimellä .30-45) patruunalle. Siinä käytettiin alkuperäistä *Type S* -tukkia.
****M1903** (1905)— piikkimallinen pistin vaihdettiin *Model 1905* -puukkopistimeen. *Model 1905* -malliset tähtäimet.
****M1903** (1906)— kaliiperimuutos uuteen M1906 .30-06 (**Ball Cartridge, caliber 30, Model of 1906**, eli .30-06 Springfield) -patruunaan.
****M1903 Mark I** (~1918)— niin sanotun Pedersen devicen käyttöön muunnettu malli.
***M1903A1** (1929)— aiemman suorakaulaisen tukin vaihto pistoolikahvaiseen *Type C* -tukkiin.
***M1903A2** (1930–40-luvulla)— tykkeihin kiinnitettävä tykistön harjoitusasemuunnos, käytännössä tukiton A1- tai A3-malli. 
***M1903A3** (1942)— sota-ajan tuotannon nopeuttamiseksi yksinkertaistettu malli. Koneistettuja osia korvattiin prässätyillä, yksinkertaisemmat tähtäimet, useimmissa suorakaulainen *Type S* -tukki. 
***M1903A4** (1942) tarkka-ampujamalli— M1903A3 johon oli asennettu suurentava M73- (**Lymann Alaskan**) tai 2.2 x M73B1 (**Weaver 330C**) -kiikaritähtäin, pistoolikahvallinen tukki, ei avotähtäimiä.
***Model 1942**— Merijalkaväen 10 x suurentavalla **Unertl**-kiikaritähtäimellä varustettu tarkka-ampujamalli.

Lisäksi aseesta valmistettiin erilaisia harjoitus- ja **National Match** -kilpa-ammuntamalleja. Pitkän valmistuksessaoloaikansa aikana aseen osiin tehtiin lukuisia pieniä muutoksia valmistusajankohdasta ja valmistajasta riippuen. 

.30-06-kaliiperisilla kivääreillä voi ampua alkuperäisen mallin .30-03-patruunoita, mutta ei päinvastoin.

Ensimmäisen maailmansodan aikana **M1917 Enfield** -kiväärit olivat suurimman osan sodasta M1903-mallia yleisempiä yhdysvaltalaisilla joukoilla. Toisen maailmansodan aikana M1903 säilyi pitkään palveluskäytössä varsinkin Tyynenmeren sotanäyttämöllä, ennen vähittäistä korvaantumistaan M1 Garandilla.

## Lähteet

## Aiheesta muualla

*M1903.com
*SniperCountry.com: M1903
*FM 23-10 U.S. Rifle, caliber .30, M1903 (2 Jan 1940)
*FM 23-10 U.S. Rifle, Caliber .30, M1903 (30 Sep 1943)
*The 1903 Springfield Rifle’s Storied Military History  
*M1903 (Model 1903) Springfield
*The Springfield '03
*The Model Of 1903 Springfield: A Collector's Perspective
Mestia

**Mestia** () on kaupunkityyppinen taajama Mestian piirikunnassa Samegrelo ja Zemo Svanetin hallintoalueella Georgian länsiosassa. Taajamassa asui vuoden 2014 väestönlaskennan mukaan 1&nbsp;973 asukasta. Se on piirikuntansa keskuspaikkakunta. Taajama sijaitsee noin 1&nbsp;500 metrin korkeudella merenpinnasta.

Pienestä koostaan huolimatta Mestia on ollut Svanetian tärkein kaupunki ja alueen kulttuurin keskus vuosisatojen ajan. Kaupunkia hallitsevat kiviset puolustustornit, joita on ympäri Svanetiaa. Ylemmän Svanetian keskiaikaiset monumentit on otettu Unescon maailmanperintöluetteloon. 

Mestian etnografis-historiallisessa museossa on ainutlaatuisia ikoneja ja käsikirjoituksia. Mestia on myös vuorikiipeilyn keskus; kaupungin ulkopuolella on svanetialaiselle vuorikiipeilijä Mikheil Khergianille omistettu museo..

## Lähteet

## Aiheesta muualla
EVA

**EVA** voi tarkoittaa seuraavia asioita:
*Eva, naisen etunimi
*Elinkeinoelämän valtuuskunta, EVA
*EVA Air, taiwanilainen lentoyhtiö
*Eteenivinyyliasetaatti (EVA), muovimateriaali, jota käytetään mm. jalkineiden valmistuksessa
* Erityisen vaikeahoitoisten alaikäisten psykiatrinen tutkimus- ja hoitoyksikkö (EVA-yksikkö), Tampereen yliopistolliseen sairaalaan kuuluvan Pitkäniemen sairaalan yksikkö
*virusarteriitti, EVA, lyhenne sanoista equine viral arteritis, hevosilla esiintyvä tartuntatauti
*Eva, Nightwishin single
*EVA, kuvitteellinen henkilö *[[Metal Gear (pelisarja)|Metal Gear]]* -pelisarjassa
* 164 Eva, päävyöhykkeen asteroidi
**[[Eva (vuoden 1948 elokuva)|Eeva]]* (*Eva*), vuoden 1948 elokuva
**[[Eva (vuoden 1958 elokuva)|Eva]]*, vuoden 1958 elokuva
**[[Eeva (vuoden 1962 elokuva)|Eeva]]* (*Eva*), vuoden 1962 elokuva
**[[Eva (vuoden 1968 elokuva)|Eva]]* (*The Face of Eve*), vuoden 1968 elokuva
**[[Eva (vuoden 2010 elokuva)|Eva]]*, vuoden 2010 elokuva
**[[Eva (vuoden 2011 elokuva)|Eva]]*, vuoden 2011 elokuva.

## Katso myös
*Eeva
Isot-Antillit

**Isot-Antillit** on Karibialla sijaitseva saariryhmä, johon kuuluu neljä pääsaarta suurimmasta pienimpään: Kuuba, Hispaniola, Jamaika ja Puerto Rico. Niistä Kuuba ja Jamaika ovat omat itsenäiset valtionsa, Puerto Rico kuuluu itsehallintoalueena Yhdysvaltoihin ja Hispaniolan saarella on kaksi valtiota: lännessä Haiti ja idässä Dominikaaninen tasavalta.

## Itsenäiset valtiot

## Itsehallintoalueet

## Lähteet
Mtskheta

**Mtskheta** () on kaupunki Mtskhetan piirikunnassa Mtskheta-Mtianetin hallintoalueella Georgiassa. Kaupungissa on vuoden 2014 väestönlaskennan mukaan 7&nbsp;940 asukasta.

Mtskheta on yksi Georgian vanhimmista kaupungeista. Nykyisen kaupungin lähistöllä sijaitseva Armazi toimi Iberian kuningaskunnan pääkaupunkina 400–500-luvulle saakka, kunnes pääkaupunki siirrettiin Tbilisiin. Mtskheta on edelleen Georgian ortodoksisen kirkon pääkaupunki ja se on ollut maan hengellinen keskus aina 300-luvun alkupuolelta saakka, kun kristinusko otettiin Iberian valtionuskonnoksi. Se sijaitsee parikymmentä kilometriä Tbilisistä pohjoiseen Aragvi- ja Mtkvari-jokien yhtymäkohdassa. Tbilisin ja Potin välinen rautatie kulkee kaupungin ohi.

## Nähtävyydet

Mtskhetassa on lukuisia nähtävyyksiä. 1000-luvulla rakennettu Svetitskhovelin katedraali hallitsee kaupunkikuvaa. Paikalle on perimätiedon mukaan haudattu Kristuksen kaapu, ja sinne rakennettiin maan ensimmäinen kirkko 300-luvulla. Kuningas Vakhtang I korvasi aiemman puukirkon kivisellä 500-luvulla, ja sen jäännökset ovat edelleen jäljellä. Nykyisestä kirkosta tuli itäisen Georgian kuninkaiden hautauspaikka, ja Timur Lenkin joukot vahingoittivat sitä 1300-luvun lopulla. Kupoli restauroitiin 1400-luvulla. Kirkkoa ympäröi 1700-luvun aikana rakennettu muuri.

Svetitskhovelin lisäksi Georgian arkkitehtuurin tärkeimpiin monumentteihin kuuluu 500-luvun lopulla rakennettu Džvarin luostari, joka kohoaa korkealla kukkulalla kaupungin yläpuolella. Monille georgialaisille kirkko on maan pyhin paikka. Perimätiedon mukaan Pyhä Nino asetti paikalle ristin käännytettyään maan kristinuskoon. Paikalta on vaikuttava näkymä kaupunkiin ja Aragvin laaksoon.

Kaupungissa on muitakin kirkkoja. Samtavron kirkko sijaitsee Aghmašenebeli-kadun varrella. Se toimii nykyisin nunnaluostarina, mutta se oli aiemmin Mtskhetan herrojen residenssi ja perimätiedon mukaan sinne on haudattu kuningas Mirian III ja hänen puolisonsa Nana. Suuri kirkko on rakennettu 1130-luvulla, mutta paikalla on myös pienempi 300-luvun kirkko. Joen rannalla sijaitsee vuorostaan Samtavroa pienempi Antiokin kirkko, joka on ruusutarhan ympäröimä. Mtskhetassa on myös kaupunginmuseo. Siellä esitellään esimerkiksi alueelta löydettyä arkeologista aineistoa, kuten koruja.

Kaupungin lähistöllä sijaitsee raunioitunut Bebris tsikhen linnoitus. Se rakennettiin suojelemaan Mtskhetaa pohjoisesta tulevilta hyökkäyksiltä. Armazin akropoliin rauniot ja Tsitsamurin linnoitus sijaitsevat muutaman kilometrin päässä kaupungista. Mtskhetan kaupungin historialliset monumentit on otettu vuonna 1994 Unescon maailmanperintöluetteloon.

## Lähteet

## Aiheesta muualla
Schusterin kaava

**Schusterin kaavan** mukaan levossa olevaan elektroniin vaikuttava sähkökentän tekemä työ *Ue* on sama kuin elektronin liike-energia lopussa. Siis Ue = (1/2)mv^2, missä *U* on katodin ja anodin välinen jännite, e on elektronin varaus eli alkeisvaraus, m on elektronin massa ja *v* on elektronin loppunopeus.
Bobby Troup

**Bobby Troup** (18. lokakuuta 1918 - 7. helmikuuta 1999) oli merkittävä yhdysvaltalainen näyttelijä, jazzpianisti ja lauluntekijä. Hän syntyi Pennsylvanian Harrisburgissa, palveli toisessa maailmansodassa merivoimien kapteenina.

Hänen suurin menestyskappaleensa on *[[Route 66]]*, jonka ovat esittäneet muun muassa Nat King Cole ja Rolling Stones; suomalaisesta versiosta vastasi Jussi Raittinen.

Troup teki yhteistyötä myös muun muassa Little Richardin ja Miles Davisin kanssa.
Tarja Ylitalo

**Tarja Ylitalo** (o.s. **Suhonen**, s. 5. maaliskuuta 1951 Lieksa) on suomalainen iskelmälaulaja, jonka uran menestyksen päivät osuivat 1980-luvulle.

## Ura
Pohjois-Karjalassa syntynyt Ylitalo on varttunut ja asunut lähes koko ikänsä Lapin Pellossa. Ensimmäisen kerran hän pääsi levyttämään jo vuonna 1969, jolloin ”Tähtijahti -69” -kokoelmalevyllä julkaistiin hänen laulamansa Toivo Kärjen ja Juha Vainion kappale ”Kuin silloin ennen”. Menestystä täytyi kuitenkin odottaa vielä yli kymmenen vuotta. 1970-luvulla Ylitalo toimi Tuomo Ylitalon Intro -yhtyeen solistina. Vuonna 1978 hän sai levytyssopimuksen Matin ja Tepon levy-yhtiö M&T Tuotannossa. Seuraavana vuonna levytys ”Kerrasta poikki” lähetettiin Syksyn Sävel -kilpailuun, mutta laulu ei päässyt loppukilpailuun asti. Siitä huolimatta laulu nousi Jokamiehen listalla ykköseksi ja siitä tuli paitsi Tarja Ylitalon läpimurtohitti, myös yksi vuoden 1980 suosituimmista iskelmistä. Tuolloin Ylitalon päivätyö oli Pellon kurssikeskuksen pääemäntänä.

Tarja Ylitalo oli 1980-luvun alussa yksi kysytyimpiä artisteja Suomessa. Kolme ensimmäistä pitkäsoittoa myivät timanttilevyyn oikeutettavan määrän ja neljäskin vielä kultaa. Suosituimpia hittejä olivat muun muassa ”Mustankippee”, ”Miks’ ei aina voi olla lauantai”, ”Ei tämä tyttö lempeä anele”, ”Yöjuna” sekä ”Tyttö Pohjolasta”. Hyvin monissa Ylitalon lauluissa korostettiin maaseudun rauhallisuutta verrattuna vilkkaaseen kaupunkilaiselämään. 

Vuonna 1990 Tarja Ylitalo levytti kappaleen ”Syys surumielinen”, joka samalla esitteli uudistuneen, rauhallisemman ja vakavamman Tarja Ylitalon. Samanlaista tyyliä jatkettiin vielä seuraavillakin levyillä, mutta ilman suurempaa menestystä. Vuonna 2017 ilmestyi tuplasingle ”Muistoja lapsuuden / Ulapan aava”.

Ylitalo on osallistunut Syksyn Sävelen finaaliin kolmesti lauluilla ”Ei tämä tyttö lempeä anele” (vuonna 1983, sijoitus 3.), ”Ollaan yhdessä” (1988) ja ”Syys surumielinen” (1990) sekä kerran Euroviisukarsintoihin vuonna 1988 laululla ”Maata vaadin, taivaanrantaa”. Laulu on levytetty, mutta sitä ei ole koskaan julkaistu tallenteena.

## Yksityiselämä
Tarja Ylitalo asuu Pellossa aviomiehensä Tuomon kanssa. Hänelle myönnettiin valtion ylimääräinen taiteilijaeläke vuonna 2016.

## Kirjallisuudessa
Olli Karhi on kirjoittanut Tarja Ylitalon elämäkertakirjan *Kerrasta poikki: Tarja Ylitalon tie tähtiin* (Karas-Sana, 2002).

## Diskografia
### Albumit
* *[[Kerrasta poikki (albumi)|Kerrasta poikki]]* (1980) kultalevy, timanttilevy
* *[[Tyttö Pohjolasta]]* (1981) kultalevy, timanttilevy
* *[[Tunteet voit näyttää]]* (1982) kultalevy, timanttilevy
* *[[Ei tämä tyttö lempeä anele]]* (1983) kultalevy
* *[[Ylitalon Tarja]]* (1985)
* *[[Sittenkin vain sinä]]* (1988)
* *[[Syys surumielinen]]* (1990) kultalevy
* *[[Mitä vain vuokses teen]]* (1992)
* *[[Onnenruusu]]* (1994)

### Kokoelmia
* *Tarja Ylitalo* (1988)
* *Tyttö Pohjolasta* (1991)
* *[[Kerrasta poikki]]* (1997)
* *[[Parhaat – 20 suosikkisävelmää (Ylitalo)]]* (1997)

## Lähteet

## Aiheesta muualla

* Tarja Ylitalo Pomus.netin tietokannassa
* 
* Iltalehti 8.10.2007
Bidi

**Bidi** (myös beedie) on intialainen savuke, jossa on tupakkaa *[[koromandelineebenpuu]]n* lehteen käärittynä. Bidi on savuketta pienempi kooltaan, suljettu taitoksella toisesta päästään ja sidottu värillisellä langalla tai paperisuikaleella. Lehteen käärittyä savuketta tulee polttaa paperiin käärittyä kiihkeämmin, jotta se palaisi.

Edulliset bidit ovat pitkään olleet suosittuja Bangladeshissa, Pakistanissa, Afganistanissa, Sri Lankassa, Kambodžassa ja Intiassa, joissa tavallisiin savukkeisiin ei kaikilla polttajilla ole varaa. Intiassa 800 miljardia bidiä palaa vuosittain. Bidituotanto työllistää ainakin Intiassa, jossa niiden käärimisellä moni ansaitsee elantonsa.

Bidiä on myös arvosteltu sillä perusteella, että pakkauksen edullinen hinta (1,50–3,50 Yhdysvaltain dollaria) ja maustetut vaihtoehdot (kuten mansikka, suklaa ja mango) toimivat lapsia tehokkaasti houkuttelevina markkinointikeinoina.

## Haitat
Intia on myynyt bidejä Yhdysvaltoihin ja osa amerikkalaisista nuorista käyttäjistä luulee bidejä virheellisesti tupakkaa terveellisemmäksi, koska bidit sisältävät vain 10–20&nbsp;% tupakkaa. Bidi ei kuitenkaan ole tupakkaa terveellisempi vaihtoehto, sillä bidistä saa savukkeeseen verrattuna kolminkertaisesti nikotiinia ja hiilimonoksidia ja viisinkertaisesti tervaa. Bidin polttajien sydäntaudin ja syövän riski kasvaa ja raskaudet vaarantuvat.

70&nbsp;% pakkauksista ei ole varoitustekstejä ja 40&nbsp;% bideistä ei makseta veroja.

## Katso myös
* Tupakointi

## Lähteet
THQ

**THQ** oli Yhdysvalloissa Kaliforniassa toiminut peliyhtiö. THQ julkaisi ja kehitti pelejä pelikonsoleille sekä tietokoneille. THQ-nimi tulee sanoista "**T**oy **H**ead**q**uarters". Yhtiö ei valmistanut leluja enää vuoden 1994 jälkeen, vaan keskittyi vain peleihin. 

THQ omisti myös suomalaisen Universomon, jonka lakkauttamisesta ilmoitettiin vuonna 2010.

## Historia
Vuonna 2012 yhtiö ilmoitti 239,9 miljoonan dollarin tappioista, joka oli 100 miljoonaa enemmän kuin edeltävänä vuotena. THQ joutui tekemään käänteisen osakkeiden jakamisen jotta osakkeiden arvo pysyisi Nasdaqin vaatiman yhden dollarin minimin yläpuolella. Joulukuussa 2012 yhtiö hakeutui vapaaehtoisesti konkurssiin. THQ oli edelliset yli viisi vuotta tehnyt jatkuvasti uudelleenjärjestelyjä ja irtisanomisia. Syitä talousongelmiin oli useita: aiemmin ydintoimintaan kuuluneet lisenssipelit ja elokuvista tehdyt sovitukset eivät enää kiinnostaneet ja Disney lopetti Pixar-sovituksien teon vuonna 2010. Yritys kehitti Warhammer-aiheista MMO-peliä kunnes totesi sen liian kalliiksi sille yksistään, mutta ei löytänyt yhteistyökumppania. *Insane* ja *Devil's Third* -pelien kehitys keskeytettiin vuonna 2012. Vuonna 2010 julkaistu uDraw-oheislaite Wiille oli alkuun menestyksekäs, mutta vuonna 2011 laitteen versiot muille konsoleille ei myynyt ennakoiden mukaan.

22. tammikuuta 2013 yhtiön varallisuus huutokaupattiin ja se lopetti toimintansa. THQ:n pelit ja studiot jaettiin usean yhtiön kesken. Relic Entertainment (Company of Heroes, Warhammer-pelit) päätyi Segalle, Volition (Saints Row) Koch Medialle, Homefront Crytekille sekä THQ Montreal ja South Park: The Stick of Truth -peli Ubisoftille. Vielä julkaisemattoman Evolve-pelin osti Take-Two Interactive.

THQ:n tavaramerkki päätyi Nordic Games:lle vuonna 2014, joka nimesi itsensä uudelleen THQ Nordiciksi vuonna 2016.

## Yhtiön julkaisemia pelejä

* *[[Company of Heroes]]*
* *[[Company of Heroes: Opposing Fronts]]*
* *[[Destroy All Humans!]]*
* *[[Evil Dead: Regeneration]]*
* *[[The Flash (videopeli)|The Flash]]*
* *[[Homefront (videopeli)|Homefront]]*
* *[[Juiced]]*
* *[[Holy Magic Century]]*
* *[[Hot Wheels: Velocity X]]*
* *[[Metro 2033 (videopeli)|Metro 2033]]*
* *[[Mx vs Atv Reflex]]*
* *[[Power Rangers: Dino Thunder (videopeli)|Power Rangers: Dino Thunder]]*
* *[[Power Rangers: SPD (videopeli)|Power Rangers: SPD]]*
* *[[Red Faction]]*
* *[[Red Faction II]]*
* *[[Saints Row]]*
* *[[Saints Row 2]]*
* *[[Sonic Advance]]*
* *[[Sonic Advance 2]]*
* *[[Sonic Advance 3]]*
* *[[Spongebob Squarepants: Supersponge]]*
* *[[Spongebob Squarepants: Revenge of the Flying Dutchman]]*
* *[[Spongebob Squarepants: Battle for Bikini Bottom]]*
* *[[Summoner]]*
* **'
* ''[[The Adventures of Jimmy Neutron, Boy Genius: Attack of the Twonkies]]''
* ''[[The Spongebob Squarepants Movie]]''
* ''[[WCW vs. The World]]''
* ''[[WWF WrestleMania 2000]]''
* ''[[WWF No Mercy]]''
* ''[[WWF SmackDown!]]''
* ''[[WWE RAW]]''
* ''[[WWE RAW 2]]''
* **'

## Lähteet

## Aiheesta muualla
* Profiili MobyGamesissä 
*
Kl

**Kl** tarkoittaa seuraavia:

* 
* kasvatustieteen lisensiaatti, KL tai kasvatustiet. lis., korkeakoulun jatkotutkinto
* Kauppalehti, KL, suomalainen sanomalehti
* 
* kenttälennätin, kl, sotilasyksikköjen käyttämä lennätintyyppi
* kevätlukukausi, kl., kevääseen sijoittuva oppilaitoksen työaika
* 
* 
* 
* koululaiva, kl, alustyyppi
* kuntainliitto, kl., kuntayhtymä
* Kuopion lääni, Kl., entinen lääni Suomessa
* Kuurojen Liitto, KL, kuurojen etujärjestö
* Suomen Kunnallisliitto, KL, suomalainen järjestö
* Valtion kiinteistölaitos, KL, nykyinen Senaatti-kiinteistöt, valtion kiinteistöjen hallintayhtiö.
* Kuala Lumpur
Pikaluistelun sprinttimaailmanmestaruuskilpailut

**Pikaluistelun sprinttimaailmanmestaruuskilpailut** on vuodesta 1970 lähtien joka vuosi järjestetyt pikaluistelun lyhyiden matkojen (500 ja 1&nbsp;000 metriä) MM-kilpailut. Kilpailut järjestää kansainvälinen luisteluliitto ISU. Virallisesti kilpailut saivat MM-arvon vuonna 1972.

Maailmanmestari ratkaistaan luistelemalla kahden päivän aikana 500 ja 1&nbsp;000 metriä kahdesti, ja kunkin luistelun 500 metrin keskiajat lasketaan yhteen.

## Kilpailupaikat

* 1970  West Allis
* 1971  Inzell
* 1972  Eskilstuna
* 1973  Oslo
* 1974  Innsbruck
* 1975  Göteborg
* 1976  Länsi-Berliini
* 1977  Alkmaar
* 1978  Lake Placid
* 1979  Inzell
* 1980  West Allis
* 1981  Grenoble
* 1982  Alkmaar
* 1983  Helsinki
* 1984  Trondheim
* 1985  Heerenveen
* 1986  Karuizawa

* 1987  Sainte-Foy
* 1988  West Allis
* 1989  Heerenveen
* 1990  Tromssa
* 1991  Inzell
* 1992  Oslo
* 1993  Ikaho
* 1994  Calgary
* 1995  Milwaukee
* 1996  Heerenveen
* 1997  Hamar
* 1998  Berliini
* 1999  Calgary
* 2000  Soul
* 2001  Inzell
* 2002  Hamar
* 2003  Calgary

* 2004  Nagano
* 2005  Salt Lake City
* 2006  Heerenveen
* 2007  Hamar
* 2008  Heerenveen
* 2009  Moskova
* 2010  Obihiro
* 2011  Heerenveen
* 2012  Calgary
* 2013  Salt Lake City
* 2014  Nagano
* 2015  Astana
* 2016  Soul
* 2017  Calgary
* 2018  Changchun
* 2019  Heerenveen
* 2020  Hamar

## Mitalistit
### Miehet

### Naiset

## Lähteet
* Miesten tulokset speedskatingstats.com 
* Naisten tulokset speedskatingstats.com
Italiankielinen musiikkitermistö

Tällä sivulla on selitetty **[[italian kieli|italiankielisiä]] [[musiikki|musiikin]] termejä**. Italiankielisiä termejä on paljon, luonnollisista syistä – renessanssin ja barokin aikakausilla, jolloin monia näistä käsitteistä käytettiin ensimmäistä kertaa, moni tärkeä säveltäjä oli italialainen.
Laajempi luettelo musiikkitermeistä aakkosjärjestyksessä on artikkelissa luettelo musiikkitermeistä.

__TOC__

## Musiikin muodot

## [[soitin|Soittimet]]

## Ääni

## [[Tempo]]

## Äänen dynamiikka ja voimakkuus

## Musiikin luonne

## Yleiskäyttöisiä ilmauksia

## Musiikin suunta

## Tekniikka

## Roolit

## Arvostaminen ja arvostelu

## Aiheesta muualla
*termistösivu
Maailmannäyttely

**Maailmannäyttely** on suuri kansainvälinen näyttely, jossa osallistuvat maat esittelevät teknillisiä, taiteellisia ja kulttuurillisia saavutuksiaan. Maailmannäyttely kestää tavallisesti kolmesta kuuteen kuukautta.

Kaikkiaan maailmannäyttelyitä on järjestetty yli 100 kertaa yli 20 maassa. Ensimmäinen maailmannäyttely järjestettiin Lontoon Kristallipalatsissa vuonna 1851. 2000-luvulla on järjestetty yksi suuri virallinen maailmannäyttely viiden vuoden välein, ja lisäksi välivuosina yksi pienempi maailmannäyttely. Dubain 2020 maailmannäyttely jouduttiin siirtämään vuodelle 2021 COVID-19-pandemian vuoksi.

Maailmannäyttelyiden järjestämistä on vuodesta 1931 alkaen säädellyt Pariisissa toimiva Bureau International des Expositions. Sen tehtävä on pitää näyttelyn ohjelma järjestyksessä ja selvittää järjestäjäkaupungille ja osallistujille niiden oikeudet ja vastuut.

## Luettelo maailmannäyttelyistä
### Maailmannäyttelyt

#### Erityisnäyttelyt

## Lähteet

## Aiheesta muualla

* Videoita Internet Archivessa 1939–1940 New Yorkin ja San Franciscon maailmannäyttelyistä: Video 1, Video 2, Video 3
Namco

**Namco** on japanilainen  videopeliyhtiö. Yhtiön tunnetuimpia pelejä ovat muun muassa Pac-Man, Pole Position ja Xevious sekä pelisarjat Tekken, Soul Calibur, Tales Of, Time Crisis, Ridge Racer ja Xenosaga. 

Toukokuussa 2005 Namco ilmoitti fuusioituvansa Bandai-leluvalmistajan kanssa. Yhtiön uudeksi nimeksi tuli Namco Bandai Holdings Inc.

## Historia
Masaya Nakamura perusti yhtiön Tokiossa vuonna 1955. Yhtiön nimi oli tuolloin Nakamura Manufacturing Ltd, ja se valmisti huvipuistolaitteita ja leluja.

1970-luvulla yhtiö tuli videopelimarkkinoille *[[Galaxian]]*-pelillään.
Nimeksi vaihdettiin Namco vuonna 1972.

## Project Soul
Project Soul on yrityksen sisäinen kehitysryhmä, joka on tunnettu *Soul Calibur* -sarjan pelien kehittämisestä. Pelien kehittäjäksi usein mainitaan vain Namco, mutta myöhemmin nimeä ryhdyttiin käyttämään ryhmän saavutuksien myötä.

## Pelejä

 

Namcon julkaisemia pelejä:
* *[[Ace Combat (pelisarja)|Ace Combat]]* -sarja
* Ace Driver
* Baraduke
* Bosconian
* Crisis Zone
* *[[Dig Dug]]* 
* *[[Donkey Konga]]*
* *[[Final Lap]]*
* *[[Galaga]]*
* Galaga '88
* Galaxian
* Gee Bee (ensimmäinen Namcon kehittämä peli)
* *[[Grobda]]*
* *[[Katamari Damacy]]*
* *[[Klonoa]]*
* *[[Libero Grande]]*
* Mappy
* Pac-Land
* *[[Pac-Man]]*
* Pac-Mania
* *[[Pac-Man World]]*
* *[[Pole Position]]*
* Pole Position II
* Rally-X
* *[[Ridge Racer]]* -sarja
* Sky Kid
* *[[Soul Blade]]*
* *[[Soul Calibur (pelisarja)|Soul Calibur]]* -sarja
* Splatterhouse
* Super Xevious
* *[[Tales of]]* -sarja
* *[[Tales of Symphonia]]*
* *[[Tales of Vesperia]]*
* *[[Tales of Xillia]]*
* Tank Force
* *[[Tekken]]*-sarja
* *[[Time Crisis]]*
* *[[Xenosaga]]*
* *[[Xevious]]*
* Xevious 3D/G

## Katso myös
* Bandai Namco Entertainment

## Lähteet

## Aiheesta muualla

* Namco
Eidos Interactive

**Eidos Interactive** oli peliyhtiö, joka tunnetaan muun muassa peleistä *[[Hitman (pelisarja)|Hitman]]*, *[[Tomb Raider (pelisarja)|Tomb Raider]]*, *[[Commandos (pelisarja)|Commandos]]*, *[[Deus Ex]]*, *[[Legacy of Kain]]*, *[[Fear Effect]]* ja **'. 

Eidos on ollut [[Square Enix]]in omistuksessa huhtikuusta 2009.

== Historia ==
Eidos Interactive perustettiin vuonna 1990. 

Yhtiö oli aluksi erikoistunut videopakkaus- ja editointiohjelmiin. Ohjelmia julkaistiin varsinkin [[Acorn Archimedes]] -mikrotietokoneille. 

Yhtiö siirtyi peleihin vuonna 1995 ostaessaan [[Domark]]-ohjelmistotalon sekä [[Core Design]]in ja [[U.S. Gold]]in vuonna 1996.

Yhtiö rahoitti [[Ion Storm]] -yhtiötä vuoden 1996 lopulta vuoteen 2001.

Vuonna 1998 yhtiö osti [[Crystal Dynamics]]in.

Vuonna 2004 yhtiö oli talousvaikeuksissa ja sai ostotarjouksen muun muassa [[SCi Entertainment]]ilta, jonka osto valmistui vuonna 2005.

Vuonna 2009 [[Square Enix]] osti yhtiön. Samana vuonna yhtiö sulautettiin uuteen [[Square Enix Europe]] -yhtiöön.

== Pelit ==

* ''[[Deus Ex]]''
* ''[[Fear Effect]]''
* ''[[Fighting Force]]''
* **'
* *[[Tomb Raider]]*-pelisarja
* *[[Urban Chaos]]*
* *[[Hitman (pelisarja)|Hitman]]*-pelisarja
* *[[Just Cause (videopeli)|Just Cause]] *
* *[[Total Overdose]] *
* *[[Just Cause 2]] *
* *[[Commandos (pelisarja)|Commandos]]*-pelisarja
** **'
** **'
** *[[Commandos 2: Men of Courage]]*
** *[[Commandos 3: Destination Berlin]]*
** **
* *[[Haluatko miljonääriksi? (videopeli)|Haluatko miljonääriksi?]] *
* * *
* *Mad Dash Racing*

## Lähteet

## Aiheesta muualla
* Profiili MobyGamesissä
Mario Puzo

**Mario Puzo** (15. lokakuuta 1920 – 2. heinäkuuta 1999) oli amerikanitalialainen kirjailija, joka tuli tunnetuksi *[[Kummisetä]]*-kirjan kirjoittajana.

Puzo syntyi italialaiseen maahanmuuttajaperheeseen New Yorkissa Yhdysvalloissa. Toisessa maailmansodassa hän palveli Yhdysvaltojen ilmavoimissa Saksassa ja Aasiassa. Sodan jälkeen hän palveli jonkin aikaa Yhdysvaltojen ilmavoimissa Saksassa siviilinä viestintätehtävissä. Hän opiskeli New Yorkissa kirjallisuutta ja luovaa kirjoittamista. Hän julkaisi ensimmäisen kertomuksensa lehdessä vuonna 1950. Vuonna 1955 ilmestyi ensimmäinen romaani. Puzo kuoli sydänhalvaukseen.

Francis Ford Coppola on ohjannut Puzon *Kummisedän* pohjalta kolme elokuvaa vuosina 1972, 1974 ja 1990. Puzo osallistui elokuvien käsikirjoittamiseen Coppolan kanssa.

## Tuotanto
**Musta areena* (*Dark Arena*, 1955)
**Mamma Lucia* *(The Fortunate Pilgrim*, 1964)
**[[Kummisetä]]* *(The Godfather*, 1969)
**Narrit kuolevat* *(Fools Die*, 1978)
**Sisilialainen* *(The Sicilian*, 1984)
**Neljäs K* (*The Fourth K*, 1990)
**Viimeinen Kummisetä* *(The Last Don*, 1996)
**Omerta* (2000)
**The Family* (2001)

## Lähteet
Opéra lyrique

**Opéra lyrique**'llä tarkoitetaan oopperan muotoa, joka oli erityisen suosittu Ranskassa 1800-luvun jälkipuoliskolla. Tyylisuuntaa määrittäviä seikkoja ovat mm. kerronnan tunteellisuus, yleensä rakkaustarina, pitkät ja suloiset melodiat sekä kevyt koloratuuritaituruus.

## Tyypillisiä lyyrisiä oopperoita
*Charles Gounod: *[[Faust (ooppera)|Faust]]*
*Ambroise Thomas: *[[Mignon]]*
The Works

**The Works** on brittiläisen Queen-yhtyeen 27. helmikuuta 1984 julkaisema albumi. Yhtyeen yhdennentoista studioalbumin nimen keksi rumpali Roger Taylor. Kaikki The Worksin kappaleet olivat myös jonkin singlen A- tai B-puoli. Kappale "Keep Passing The Open Windows" sävellettiin alun perin elokuvaan *The Hotel New Hampshire*. 

Kansainvälisesti suurin hitti oli Taylorin säveltämä ja sanoittama "Radio Ga Ga", joka nousi listan kärkisijoille monissa maissa eri puolilla maailmaa, ja listaykköseksi asti 20 maassa. Kappaleesta tehty musiikkivideo lainaa paljon varhaisesta tieteiselokuvasta Metropolis. Kappaleen nimeksi ajateltiin aluksi antaa "Radio Ca Ca". Nimi muutettiin nykyiseen muotoonsa, koska se kuulosti yhtyeen jäsenten mielestä paremmalta. Radio Ga Gan on esittänyt coverina esimerkiksi Electric Six vuonna 2004. Roger Taylor aloitti Radio Ga Gan säveltämisen Los Angelesissa ajatellen aluksi laittaa sen omalle sooloalbumilleen.

Toinen hyvin tunnettu kappale on "I Want to Break Free", jonka sävelsi ja sanoitti basisti John Deacon. Kappaleesta julkaistiin myös musiikkivideo, joka parodioi brittiläistä saippuasarja Coronation Streetiä. MTV kieltäytyi aluksi esittämästä videota. Lisa Stansfield esitti kappaleen Freddie Mercuryn muistokonsertissa vuonna 1992.

## Kappaleet
# 
# 
# 
# 
# 
# 
# 
# 
# 
Vuonna 1991 uudelleenjulkaistu CD-versio sisältää lisäksi kolme bonuskappaletta:
# 
# 
# 

## Singlet
* *[[Radio Ga Ga]]* (Taylor) / *I Go Crazy* (May) – 1984
* *[[I Want To Break Free]]* (Deacon) / *Machines (or 'Back To Humans')* (Taylor/May) – 1984
* *[[It's A Hard Life]]* (Mercury) / *Is This The World We Created...?* (Mercury/May) – 1984
* *[[Hammer To Fall]]* (May) / *Tear It Up* (May) – 1984
* *[[Man On The Prowl]]* (Mercury) / *Keep Passing The Open Windows* (Mercury) – 1984

## Kokoonpano
* Freddie Mercury - laulu, koskettimet
* Brian May - kitara
* Roger Taylor - rummut
* John Deacon - bassokitara
* Fred Mandel - Piano kappaleessa *Man On The Prowl*, syntetisaattori kappaleessa *Radio Ga Ga*, *I Want To Break Free* ja *Hammer To Fall*
* Reinhold Mack - Fairlight-syntetisaattorin ohjelmointi kappaleessa *Machines*

## Julkaisut
Albumi julkaistiin alun perin vinyylilevynä ja c-kasettina 1984 Englannissa ja Yhdysvalloissa. Vuonna 1986 albumi julkaistiin ensimmäisen kerran CD-levynä, ja uudelleen bonuskappaleiden kera Yhdysvalloissa vuonna 1991. Vuosina 1993-1994 albumi julkaistiin Japanissa ja Euroopassa. Vuonna 2001 albumi julkaistiin remasteroituna CD-levynä Japanissa. Remasteroitu versio julkaistiin uudelleen vuonna 2004 Japanissa ja Euroopassa.

## Lähteet

## Aiheesta muualla
### Albumin arvosteluja
* Levyarvostelu  ''Rolling Stone'' -lehdessä  Parke Puterbaugh, julkaistu 12. huhtikuuta 1984 
* Levyarvostelu ''allmusic'' -sivustolla Greg Prato 
* *Queen Archives* -sivustolle sanomalehdistä koottuja arvosteluja:
** Sun-Sentinel, julkaistu 3. tammikuuta 1986 
** People Weekly, julkaistu 14. toukokuuta
Alepa

**Alepa** on S-ryhmään kuuluvan HOK-Elannon vähittäiskauppaketju. Alepa-myymälöitä on pääosin Helsingissä, Espoossa ja Vantaalla sekä lisäksi muutamia Keravalla, Klaukkalan Haikalassa, Tuusulassa, Hyvinkäällä sekä Järvenpäässä. Yhteensä ketjussa on 120 myymälää vuonna 2025. Lisäksi ketjulla on yksi eri tapahtumissa kiertävä konttimyymälä sekä verkkokauppa Alepa Kauppakassi. Muualla Suomessa toimii S-ryhmän vastaavan kokoluokan myymäläketju Sale. Suomen suurin Alepa-pilottimyymälä sijaitsee Ahjossa, Keravalla.

Alepan myymälät sijaitsevat pääosin tiiviisti rakennetulla kaupunkialueella, mutta niitä on myös ABC-asemien yhteydessä. Myös Helsinki-Vantaan lentoasemalla on yksi Alepa. 

Alepa-ketjun liikevaihto oli 305 miljoonaa euroa ja henkilökuntaa oli 994 vuonna 2011.

## Historiaa
Ensimmäinen Alepa avattiin vuonna 1971 Helsingin Asematunneliin. Alepa toimi ensin tavallisena valintamyymälänä. Vuonna 1977 se muutettiin laatikkomyymäläksi ja alettiin rakentaa Alepa-kauppaketjua.

Alepan nimi tulee liikenimestä Alennushalli Pajunen, joka oli vuoteen 1987 asti Pajusen suvun omistama kauppaliikkeiden ketju. Pajusista tuli yrittäjäsuku, kun Edvard Pajunen vaimoineen perusti 1918 siirtomaatavarakaupan Helsingin Sörnäisiin. Edvard Pajusen toinen liiketoimiala oli yleiset saunat.

Edvard Pajunen evästi poikaansa Aarnoa, Jussi Pajusen (sittemmin Helsingin kaupunginjohtaja) isää: ”Kaupoille voit tehdä mitä tahansa, mutta saunoista älä luovu – ne kannattavat aina.” Jussi Pajusen mukaan saunoista luovuttiin silti lopullisesti 1970–1980-lukujen taitteessa, kun perhe oli asettunut asumaan Kulosaareen.

Edvard Pajusen jälkeen liiketoimintaa veti Aarno Pajunen. Sittemmin yrityksen johtoon nousi Jussi Pajunen. Hänen kaudellaan vuonna 1987 perhe myi 37 myymälän ketjun Oy Ässä-Market Ab:lle, jonka vastuulla oli tuolloin päivittäistavarakauppa HOK:n toimialueella. HOK ryhtyi päivittäistavarakaupan pyörittäjäksi alueellaan jälleen vuoden 1995 alussa, kun se sai Ässä Partners Oy:stä enemmistöomistuksen. Pajusten omistukseen kuitenkin jäi muun muassa kiinteistöjä sekä kodintarvikeketju Teesi. Vuoden 1999 alussa Ässä Partners Oy yhdistettiin HOK:n ravintolatoimintaa hoitaneen Helsinki Ravintolat Oy:n kanssa HOK Liiketoiminta Oy:ksi (vuodesta 2004 HOK-Elanto Liiketoiminta Oy). Samassa yhteydessä HOK:n toimialueen ulkopuolella sijaitsevat Alepa-myymälät myytiin. Karkkilan, Lohjan ja Nummelan Alepat siirtyivät Osuuskauppa Seudulle ja Riihimäen Alepa Osuuskauppa Hämeenmaalle, ja ne muutettiin Sale-ketjun myymälöiksi.

## Kauppakassi-verkkoruokakauppa

Toukokuussa 2010 Alepa käynnisti yhteistyössä Gastronautin kanssa Kauppakassi-verkkoruokakaupan. Yhteistyötä jatkettiin Digital Foodien kanssa vuotta myöhemmin. Kauppakassi-verkkopalvelussa voi tilata Alepan hinnoin päivittäistavaroita ja saada ne kuljetettuna ilmoittamaansa osoitteeseen samana päivänä. Nykyisellään palvelu kattaa koko pääkaupunkiseudun  alueen.

## Lähteet

## Aiheesta muualla
* Alepan verkkosivut
Opera semiseria

**Opera semiserialla** tarkoitetaan opera seriaa, jossa lisänä on koomisia aineksia. Yksi kuuluisimmista esimerkeistä on Domenico Cimarosan Il matrimonio segreto.

## Tyylilajin edustajia
***[[Vincenzo Bellini]]**: *[[Unissakävelijä]]*
***[[Domenico Cimarosa]]**: *[[Il matrimonio segreto]]*
Opera seria

**Opera seria**, **dramma musicale** tai **dramma per musica** on traagissävytteistä tai muuten vain vakavaa oopperaa 1700- ja 1800-luvuilta. Eniten genren syntymiseen ja sen vakiintumiseen vaikutti libretisti Metastasio, jota pidetään myös tyylilajin mestarina. Metastasio kirjoitti uransa aikana 27 librettoa, mutta monet niistä sävellettiin lukuisia kertoja: *[[Artaserse]]* peräti yli 80 kertaa. 

Opera serian aikakautena vain koominen opera buffa pystyi suosiossa kilpailemaan sen kanssa. Tyylin oopperat tehtiin lähes aina italiankielisiin librettoihin, vaikka niitä tuotettiin laajalti Italian ulkopuolellakin kuten Habsburgien Itävallassa, Englannissa, Dresdenissä ja muualla Saksassa, jopa Espanjassa. Vain Ranskalla oli oma, erillinen oopperamusiikin tyylinsä.

Opera serioissa on lähes poikkeuksetta kolme näytöstä, joissa resitatiivit ja aariat vuorottelevat. Resitatiivit kuljettavat juonta eteenpäin, ja aarioissa joku oopperan hahmoista kuvailee yksinpuheluna näytöksen tapahtumien herättämiä tunteitaan. Ariat olivat yleisesti *da capo* -muotoisia (eli ABA), mutta joissakin aarioissa kertausta saatettiin lyhentää jättämällä pois ritornello.

1700-luvun puolivälissä monet musiikkivaikuttajat alkoivat arvostella *opera seriaa*, jonka katsottiin kangistuneen kaavoihin ja etääntyneen kauaksi Jacopo Perin oopperalle asettamista ihanteista. Vuonna 1755 Francesco Algarotti (1712–1764) julkaisi kirjoituksen *Soggia sopra l'opera in musica* (*Essee oopperasta*), jossa hän totesi että ”musiikki on rapistunut entisestä arvokkuudestaan ... mikä johtuu pahanlaatuisesta intohimosta kaikkea uutta kohtaan”. Algarottista alkaneessa oopperan uudistusliikkeessä vaikutti monia libretistejä, säveltäjiä ja mesenaatteja, mutta liikkeen keulahahmoksi on musiikin historiassa noussut Christoph Willibald Gluck, jonka *[[Orfeo ed Euridice]]* ja *[[Alceste]]* olivat ensimmäiset uusien ihanteiden mukaisesti sävelletyt oopperat. Gluckin uudistukset eivät kuitenkaan juurtuneet oopperamaailmaan välittömästi, mutta oopperan muotokieli ja librettojen rakenne alkoivat hitaasti muuttua, vaikka vanhan perinteen mukaisia *opera serioita* sävellettiin vielä 1800-luvun alkupuolellakin. Uudistukset herättivät myös aikanaan vastustusta ja Gluckin oopperoista tehtiin monia parodioita.

## Opera serioita
*Händel: *[[Giulio Cesare]]*, (1724)
*Händel: *[[Siroe, Rè di Persia]]*, (1728)
*Vivaldi: *[[L'Olimpiade]]*, (1734)
*Händel: *[[Ariodante]]*, (1735)
*Händel: *[[Serse]]*, (1738)
*Gluck: *[[Semiramide riconosciuta]]*, (1748)
*Gluck: *[[La clemenza di Tito (Gluckin ooppera)|La clemenza di Tito]]*, (1752)
*Mozart: *[[Idomeneo]]*, (1780)
*Mozart: *[[La clemenza di Tito (Mozartin ooppera)|La clemenza di Tito]]*, (1791)
*Cherubini: *[[Lodoïska]]*, (1791)

## Lähteet
Shelley Winters

**Shelley Winters** (alk. **Shelley Schrift**, 18. elokuuta 1920 Saint Louis, Illinois, Yhdysvallat – 14. tammikuuta 2006) oli juutalaista syntyperää oleva yhdysvaltalainen näyttelijä, joka palkittiin kahdesti sivuosa-Oscar-palkinnolla.

Winters esiintyi yli sadassa elokuvassa, joista ensimmäinen oli *What a Woman* vuodelta 1943. Hänellä oli parhaan naispääosan Oscar-ehdokkaana elokuvista *[[Paikka auringossa]]* (*A Place in the Sun*, 1951) ja koomisesta roolistaan elokuvassa *The Poseidon Adventure* vuodelta 1972. Sivuosa-Oscarin hän sai kahdesti: vuoden 1959 elokuvasta *[[Anne Frankin päiväkirja (elokuva)|Anne Frankin päiväkirja]]* (*The Diary of Anne Frank*) ja *Kosketus onneen* (*A Patch of Blue*, 1966).

Nuorena Wintersiä pidettiin kukoistavana kaunottarena, ja hän sai rooleja ulkonäkönsä ansiosta. Niinpä hän meni Paikka auringossa-elokuvan koekuvauksiin ilman meikkiä, ja teki vaikutuksen näyttelijäntaidoillaan.

Wintersillä oli lukuisia rooleja myös televisiossa.

Winters oli kolme kertaa naimisissa. Hänestä kerrottiin myös monia juoruja. Hänellä väitetään olleen suhde presidentti John F. Kennedyn isän Joseph Kennedyn kanssa, ja ainakin hän oli läheinen Hollywood-näyttelijä William Holdenin kanssa, josta hän kertoo muistelmissaan.

## Lähteet

## Aiheesta muualla
*